NaiveNeuron/SloPal huggingface dataset:
Hrušovský, Pavol, podpredseda NR SR (2011-05-24):
Hlasujeme, páni poslanci, o návrhu uznesenia, ktorý máte v písomnej podobe predložený aj v laviciach, ktorý vám bol v čas doručený. (Hlasovanie.) 144 poslancov prítomných, 138 hlasovalo za návrh, 6 sa zdržalo. Návrh uznesenia Národná rada schválila. Panie poslankyne, páni poslanci, tým sme odhlasovali všetky doteraz prerokované body programu 18. schôdze Národnej rady Slovenskej republiky. Teraz prerušujem rokovanie na 5 minút, po prerušení rokovania budeme pokračovať v rozprave o vládnom návrhu zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony . Ďalší písomne prihlásený do rozpravy je pán poslanec Zajac. (Ruch v sále.) Vyhlasujem päťminútovú prestávku. (Krátka prestávka.) (Po prestávke.) Panie poslankyne, páni poslanci, skôr ako pristúpime k rokovaniu, poprosím pána podpredsedu vlády Chmela, aby zaujal svoje miesto pre navrhovateľov, pána poslanca Dostála, aby zaujal miesto pre spravodajcu. Poprosím obidvoch, aby sa sústredili na rozpravu, pozorne počúvali názory a výhrady poslancov k návrhu zákona, pán podpredseda vlády, ktorý ste predložili. A udeľujem teraz slovo pánovi poslancovi Zajacovi, ktorý je prihlásený ako ďalší rečník písomne k prerokovávanému vládnemu návrhu zákona. Pán poslanec Zajac, nech sa páči, máte slovo. (Ruch v sále.) Pán poslanec Číž, pán poslanec Glenda, poprosím vás o kľud. Pán poslanec Zajac, nech sa páči.
Laurenčík, Milan, podpredseda NR SR (2021-02-26):
Ďakujem. Na vaše vystúpenie evidujem štyri faktické poznámky. Končím možnosť prihlásiť sa s faktickou poznámkou. Ako prvá vystúpi pani poslankyňa Lucia Drábiková.
Muňko, Dušan, poslanec NR SR (2015-01-29):
Pán minister, doplním vás, pretože to je tragédia, keď vystúpi poslanec Kadúc, Brocka, Kaník. A nepochopil, že tých 179, ktorí dneska si už požiadali o dôchodok, má nižší dôchodok, ako bude minimálny dôchodok, aby mohli odtiaľ vystúpiť, aby mohol byť prepočítaný ten dôchodok z I. piliera, kde ho bude mať vyšší tých 3-tisíc ľudí. O to sa jedná, pán Kaník, tomu nerozumiete. Nerozumeli ste, nerozumiete a nerozumie tomu ani jeden. Celkove je tu 3-tisíc dôchodcov, z ktorých každý má menší dôchodok, ako je minimálny. Čísla keď vám prečítam teraz tu, keď budem vystupovať, koľko si našetrili za desať rokov, pochopíte to potom, pán kolega, a už prestanete tu s tou vašou dogmou, ktorú tu stále trieskate. (Potlesk.)
P. Paška, predseda NR SR: (2007-11-29):
Pán poslanec – vaša reakcia. Zapnite, prosím vás, pána poslanca Micheľa.
Kollár, Boris, poslanec NR SR (2016-04-20):
Teraz ma pán poslanec pobavil. Dobre, ja by som chcel reagovať na pani poslankyňu. Chcem povedať, že som strašne rád, že sa vyjadrila hlavne k tej téme tých daní. Pochádzam z podnikateľského sektora a musím skutočne povedať, že zníženie o 1 %, to je, to je, to je ako naliať kvapku vody skutočne do mora a ten podnikateľský sektor to, tomu to ani nepomôže, ani nenaštartuje a ani si to nevšimne. Je to len, dá sa povedať, ďalšie „check“ alebo odčvaknutie proste nejako v nejakej, v nejakej v rovine, v nejakom programovom vyhlásení vlády, že splnili sme si aj zníženie daní. Ale skutočne sme nič neznížili. Ja si tuná pomôžem výrokom jedného kolegu, ktorý povedal, že, že Robert Fico je ako, ako zlodej v noci, dôjde, vykradne špajzu a ráno dôjde a donesie vám jeden džem, váš džem. Takže takto ja vnímam tie daňové licencie. Proste najprv nám ich dá, všetkých nás tým zaťaží a potom nám to blahosklonne odobere tesne krátky čas pred ďalšími voľbami a povie, fajn, tak sme vám priniesli, zrušili sme vám tie, tie hrozné licencie. Takže ja len krátko som chcel na toto reagovať. Skutočne, keď vláda má záujem znížiť daňové zaťaženie, naozaj rozbehnúť ten podnikateľský sektor, tak by to mala robiť tak, aby to naozaj pocítil. A nielen kozmeticky. Ďakujem.
Vašečka, Richard, poslanec NR SR (2022-03-16):
Vážení kolegovia, ja vám veľmi krátko, potvrdzujem, tak ako povedal pán podpredseda výboru Habánik, že áno, je to v súvislosti napríklad aj s Globálnym dohovorom UNESCO o uznávaní kvalifikácií týkajúcich sa vysokoškolského vzdelávania. A takisto vieme, že vláda pracuje tiež na niektorých špecifických úpravách vzhľadom na situáciu na Ukrajine, a tak vzhľadom na lex Ukrajina, ktorý pravdepodobne príde do Národnej rady čoskoro v skrátenom legislatívnom konaní, a je možné, že aj tam budú niektoré úpravy týkajúce sa aj toho uznávania, uznávania tých dokladov. Toto bol vlastne zákon, ktorý bol vypracovaný popri novelizácii vysokoškolského zákona, ale na odporúčanie legislatívnej rady to nešlo ako súčasť, súčasť toho, tej novelizácie zákona ako nejakým pozmeňovákom, ale ako samostatný poslanecký návrh zákona, aby sme tomu dali taký riadny legislatívny priestor. Takže ďakujem vám za rozpravu a prosím vás o podporu tohto zákona. Ďakujem.
V. Veteška, podpredseda NR SR: (2005-06-30):
Ľ. Navrátilová, poslankyňa: Po pol siedmej, prepáčte, ale príliš veľký záujem o túto tému nie je, ale ten priebeh diskusie ukazuje práve na to, že v takej veci, ako je sociálne poistenie a špeciálne starobné poistenie, by mal vládnuť široký konsenzus. Pretože len čo príde, odíde jedna vláda, príde druhá vláda, stane sa to, že sa zmení celý systém. A teraz vo vzťahu k tomuto návrhu. Pán predseda, hovorili ste, že sú to kozmetické úpravy. Ďalšie, že to treba prekopať celé. Ja tvrdím, že to, čo obsahuje tento materiál, je zásadný zásah do filozofie celého zákona. Pretože ak sme postavili ten prvý pilier na plne zásluhový, úpravou valorizácie dôchodkov prestáva byť plne zásluhový. Práve naopak, stane sa, dostaví sa jeden efekt. Aj vám to poviem na jednom príklade. Ľudia začali používať inštitút predčasného starobného dôchodku. Takže dvaja ľudia, ktorí majú rovnaké podmienky na priznanie dôchodku, jeden pôjde o rok skoršie, jeden pôjde o rok neskoršie a bude mať plný dôchodok. Týmto spôsobom v priebehu 2-3 rokov tí ľudia budú mať úplne rovnaké dôchodky. To nie je také jednoduché sadnúť si, dať na papier, urobíme teraz diferencovanú valorizáciu a bude zachovaný princíp zásluhovosti. Opak je pravdou. Navyše si myslím, že tento zákon, pokiaľ nám sem príde, skončí na Ústavnom súde. Je porušený čl. 12 ústavy. Ja na to upozorňujem. A upozorňujem na to vopred, že sa dostaneme do takýchto problémov. Ja by som vás chcela vyzvať, aby sme naozaj nerobili z tohto politikum, pretože máme 107 verzií programov, podľa ktorých sa priznávajú dôchodky. Viete, čo to znamená? Že vlastne ten princíp, ktorý mal byť, boli staré dôchodky, sú nové dôchodky, je už porušený. My máme rôzne, však po 13 novelizáciách tohto zákona sa úplne zmenili podmienky na priznávanie toho dôchodku. Takže ja by som bola rada, pán predseda, aby sme si na výbore sadli a skúsili sa dohodnúť, aký je prienik v celom politickom spektre názorov na to, čo sa má v tom dôchodkovom systéme zmeniť, a potom sa dohodli s pánom ministrom, pretože takto z toho bude naozaj, tak ako tu niekto, myslím, že si to bol ty, cirkus. Ďakujem.
B. Bugár, podpredseda NR SR: (2003-07-03):
(Hlasovanie.) Prítomných je 139 poslancov, za 81, zdržalo sa 42, nehlasovalo 16. Konštatujem, že tento návrh bol prijatý. Nech sa páči. P. Biroš, poslanec: Pán predsedajúci, teraz dáme hlasovať o bode č. 2 k článku I. V bode 1 v § 4a odsek 1 znie: „Ak je plod postihnutý závažnou genetickou chorobou alebo vývojovou chybou diagnostikovanou metódami prenatálnej diagnostiky, možno umelo prerušiť tehotenstvo do 24. týždňa. Geneticky chybný vývoj zahŕňa veľmi širokú škálu postihnutia plodu, preto sa navrhuje špecifikovať, vymedziť termínom závažná genetická choroba. Závažnosť genetickej choroby alebo vývojovej chyby sa akcentuje dôkazom postihnutia plodu metódami prenatálnej diagnostiky.“ Je to návrh Výboru Národnej rady Slovenskej republiky pre ľudské práva, národnosti a postavenie žien. Poprosím o hlasovanie.
M. Košútová, poslankyňa: (2008-05-21):
Pán predseda, dajte, prosím, hlasovať o pozmeňujúcom návrhu pána poslanca Záhumenského.
Zmajkovičová, Renáta, podpredsedníčka NR SR (2013-09-19):
Pani poslankyňa Mezenská bola jediná, ktorá... S reakciou? Nech sa páči, faktická.
M. Číž, podpredseda NR SR: (2007-02-09):
(Hlasovanie). Prítomných 126 poslancov, za návrh 102 poslancov, proti 4 poslanci, zdržalo sa 20 poslancov. Tento návrh sme schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania a pýtam sa, či niekto chce z poslancov podať pozmeňujúce návrhy podľa § 85 zákona o rokovacom poriadku. Nie. Vyhlasujem rozpravu za skončenú. Nech sa páči, pán spravodajca.
Laurenčík, Milan, podpredseda NR SR (2021-05-11):
Ďalšiu faktickú poznámku má pripravenú pán poslanec Ján Blcháč, nech sa páči.
M. Číž, podpredseda NR SR: (2007-06-28):
Tretiu otázku položil poslanec Martin Fedor. Otázka je ale úplne totožná s otázkou, ktorú položila pani poslankyňa Lucia Žitňanská. Dostávam sa do drobného rozporu. Nie je tu? Pardon, áno, ďakujem. Takže, štvrtú otázku položil pán poslanec Gábor Gál. Je tu? A položil túto otázku ministrovi kultúry Markovi Maďaričovi. Otázka znie: „Pán minister, uvedomujete si, že zákaz používania názvu obcí v jazykoch národnostných menšín mimo úradného styku nemá oporu v našom právnom poriadku?“ Nech sa páči, pán minister, prosím oznámiť ukončenie odpovede.
Lehotský, Tomáš, poslanec NR SR (2021-11-12):
Ďakujem veľmi pekne. Vážený pán predseda, predsedajúci, vážené panie poslankyne, vážení páni poslanci, predkladám informáciu k vládnemu návrhu zákona, ktorým sa mení a dopĺňa... dopĺňajú niektoré zákony v súvislosti s treťou vlnou pandémie ochorenia COVID-19, tlač 790. Vládny návrh zákona prerokovali určené výbory: ústavnoprávny výbor, výbor pre hospodárske záležitosti, výbor pre sociálne veci, výbor pre obranu a bezpečnosť. Ústavnoprávny výbor, výbor pre hospodárske záležitosti a výbor pre sociálne veci súhlasili s uvedeným návrhom zákona a odporučili Národnej rade návrh zákona schváliť. Výbor pre obranu a bezpečnosť a výbor pre zdravotníctvo súhlasil s návrhom zákona a odporučili Národnej rade vládny návrh zákona schváliť s pozmeňujúcimi a doplňujúcimi návrhmi. Výbor Národnej rady Slovenskej republiky pre zdravotníctvo nerokoval o vládnom návrhu zákona, nakoľko podľa § 52 ods. 2 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Výbor Národnej rady Slovenskej republiky pre zdravotníctvo ako gestorský výbor mal rokovať 12. novembra 2021. Návrh spoločnej správy o výsledku prerokovania vo výboroch ani stanovisko gestorského výboru neboli prerokované, nakoľko podľa § 52 ods. 2 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov výbor nebol uznášaniaschopný. Pán predsedajúci, skončil som, môžete otvoriť rozpravu.
V. Veteška, podpredseda NR SR: (2005-01-18):
My budeme pokračovať a s faktickou poznámkou vystúpi pán poslanec Číž.
B. Bugár, podpredseda NR SR: (2004-09-07):
Prerušujem rokovanie o tomto bode programu. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov a ktorým sa mení  a dopĺňa zákon č. 440/2000 Z. z.  o správach finančnej kontroly v znení neskorších predpisov (tlač 848). Návrh na jeho pridelenie na prerokovanie výborom máte v rozhodnutí pod č. 862. Teraz prosím podpredsedu vlády a ministra financií Slovenskej republiky Ivana Mikloša, aby tento daný návrh zákona uviedol. Nech sa páči, pán podpredseda.
Grendel, Gábor, podpredseda NR SR (2022-11-11):
Ešte pán poslanec Urban s faktickou poznámkou.
Poliačik, Martin, poslanec NR SR (2014-09-12):
Procedurálny som dal.
Lipšic, Daniel, poslanec NR SR (2015-06-25):
Pán predseda, moja pripomienka bola legislatívno-technická, lebo je vec legislatívnej techniky, či pripájate k nesúvisiacim... Pán poslanec Číž, buďte ticho, dobre?! Či pripájate k nesúvisiacim zákonom úplne niečo iné, a robíte to, pretože máte v legislatíve absolútny chaos a neviete, čo schvaľujete. A áno, poslanci mnohí asi nevedeli, o čom hlasujú, lebo sa im to predstrčilo pred hlasovaním ako pozmeňujúci návrh, ktorý dnes bol predložený. A namiesto toho, aby ste, pán predseda, povedali, že to bolo poslednýkrát a že máte úprimný záujem zlepšovať kvalitu legislatívy, tak riešite to, či to bola pripomienka legislatívno-technická alebo nie. A ešte niektorí nadšenci vám zatlieskajú. No, veľa zdravia, naozaj. (Potlesk.)
Laurenčík, Milan, podpredseda NR SR (2021-05-28):
Pani poslankyňa Anna Zemanová, s faktickou poznámkou nech sa páči.
Viskupič, Jozef, poslanec NR SR (2014-02-04):
Ďakujem. Tak ako viacerí predrečníci z klubu hovoria o tom, že si teba, pán poslanec, vážia aj z hľadiska toho, že si človek, si človek z praxe. Častokrát si spomínal svoju dedinu, kde si starosta. Preto ma prekvapuje, tie úniky alebo odbočky do veľkej politiky pri tejto téme. A myslím si, že to vôbec neprispieva k téme ako takej, pretože ťahať prezidentskú kampaň do tohto návrhu zákona je podľa mňa odvádzanie pozornosti od témy ako takej. Ja neviem, čo, čo máte proti Kiskovi a prečo sa máme my tu teraz zaoberať prezidentskou kampaňou? Ešte jedine teda, že tu chcete nejakým spôsobom vzbudiť alebo upriamiť alebo vzbudiť nejakú závisť v ľuďoch a hádzať tu čísla na tohoto prezidentského kandidáta. Ďalší moment, ktorý mi, častokrát si spomínal, že všetko, čo sa dialo, sa robilo podľa zákonov. Len vy, páni zo SMER-u, za prvej vlády Roberta Fica ste predsa obmedzili alebo zrušili ten strop úrokových sadzieb. Čiže pýtaj sa aj svojich kolegov, ako nastavovali zákonný rámec, a nechaj podnikateľov v novinách si robiť svoju robotu. Kam odvádzaš túto pozornosť, ako niekto porušuje zákon? Plné vyjadrenie si mal, že sa diali procesy na základe zákonného rámca. Čo ťa teda uráža alebo vyrušuje na tom, že existuje, existujú vydavateľstvá, ktoré nemajú právo? Skús mi povedať, na základe akého zákona vieš odmiet... (Prerušenie vystúpenia časomerom.)
P. Hrušovský, podpredseda NR SR: (2001-09-20):
(Hlasovanie.) Prítomných 132, za návrh 130, zdržal sa 1, nehlasoval 1. Bod 2 sme schválili.
Žiga, Peter, podpredseda NR SR (2023-12-19):
(Zaznievanie gongu.) Kolegyne, kolegovia, budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy, tlač 90. (Pokračovanie rokovania v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 90.) S faktickou poznámkou vystúpi pani Cigániková. Nie je v sále, odoberám jej možnosť. Pán poslanec Šmilňák, nech sa páči.
Viskupič, Jozef, poslanec NR SR (2015-05-27):
Ďakujem, pani predsedajúca. Pán minister, ja to poviem už tak raz a navždy, vy ste začínali tým, že ako tu niekto niekoho chráni. Nikoho nechránim, hlasoval som za túto schôdzu, aby som sa dozvedel čo najviac o procese prebratia Gabčíkova. A dokonca aj premiér tu kritizoval zatiaľ poslancov vystupujúcich iba vo faktických poznámkach, lebo okrem pána Přidala ste to zatiaľ neumožnili. Čiže ešte raz, nikoho nechránim. A to, že ste sa rozhodli urobiť krok s Gabčíkovom, ukáže čas. Ja som len vyjadril zatiaľ miernu pochybnosť, aby nenastal možný scenár, že tento štát príde o ďalšie peniaze. Ale keď ste si v tom istí, tak ako to viacerí povedali, len vám v tejto miere zatlieskame. Druhú ale otázku by som chcel predložiť. Ktoré z tých informácií pána Přidala, ktoré hovoril, sú tie tajné? Ja ako laik veľmi neviem nájsť, bude to zaznamenané, chcem si možno ušetriť robotu, ale keď to inak nepôjde, tak ja vás odinterpelujem aj v tejto miere, lebo by som chcel vedieť, ktoré z tých informácií, ktoré prednášal pán poslanec Přidal, boli tie, ktoré mu napísal Enel, a vy nimi nedisponujete. Lebo k tej danej kauze, o ktorej sa máme baviť, sme sa dozvedeli iba o prázdnych krabiciach a čo čert nechcel a čerta starého, ako to je, lebo ďalej ste rozprávali o elektrárňach ako celku, SPP-čku a Transpetrole. Takže dobre, že tu nesedí predseda vlády, lebo by nás, ako nás aj vás, upozornil, že sa máme baviť k veci.
Glváč, Martin, podpredseda NR SR (2018-09-13):
S faktickými poznámkami traja poslanci. Končím možnosť prihlásiť sa. Pani poslankyňa Verešová.
Blanár, Juraj, podpredseda NR SR (2023-03-17):
Teraz vystúpi v rozprave pán poslanec Vons a po ňom sa pripraví pán poslanec Štefan Kuffa, ktorý už raz stratil poradie. Nech sa páči.
Paška, Pavol, predseda NR SR (2013-06-26):
(Hlasovanie.) 145 prítomných, 90 bolo za, 54 sa zdržalo, 1 nehlasoval. Schválili sme zákon č. 223 o odpadoch. Pani poslankyňa Vitteková uvedie teraz v prvom čítaní hlasovanie o návrhu poslankýň a poslancov Jany Laššákovej, Renáty Zmajkovičovej, Miroslava Číža, Stanislava Kubánka a Tibora Glendu na vydanie zákona číslo 350 o rokovacom poriadku. Je to tlač 559. (Hlasovanie o návrhu poslancov Národnej rady Slovenskej republiky Jany Laššákovej, Renáty Zmajkovičovej, Miroslava Číža, Stanislava Kubánku a Tibora Glendu na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 559.)
Bugár, Béla, podpredseda NR SR (2016-10-25):
Prezentujme sa a hlasujme o návrhu. (Hlasovanie.) Prítomných 138, za 122, 16 sa zdržali hlasovania. Konštatujem, že vládny návrh zákona o vodách sme schválili. Keď som dobre videl, pani poslankyňa, máte ten procedurálny návrh? Nech sa páči, pani poslankyňa Jurinová.
Pellegrini, Peter, poslanec NR SR (2021-02-24):
Ďakujem pekne, pán predsedajúci. Pán minister, naozaj tento váš počin ja považujem za niečo scestné, pretože táto snemovňa nemá naozaj už skoro rok žiaden problém podporiť skrátené legislatívne konanie, aj keď so škrípajúcimi zubami, ak sa niečo týka záchrany životov ľudí na Slovensku. A tie zákony prechádzajú naprieč politickým spektrom bez ohľadu na to, či je to opozícia alebo koalícia. Ale prísť sem s návrhom, ktorý už sám osebe obsahovo nedáva logiku, prečo má prísť práve teraz, a dať ho ešte aj v skrátenom legislatívnom konaní. Ja budem rád, ak budete môcť zareagovať a povedať, čo vás k tomu viedlo. Keby ste o mesiac tento zákon prijali, koľko teda už tých ľudí nestihnete spokutovať a koľkí sa vám vyšmyknú z toho celého, o aké škody by sme prišli? Len viete, občania sa majú ťažko. Mnohí možno už na tú diaľničnú nálepku ani nemajú. A možno niekedy ich život donúti, inou cestou ani nemajú kedy ísť a ako, tak možno niektorí chudáci v týchto ťažkých časoch aj tú diaľnicu niekedy vedome, niekedy nevedome aj bez diaľničnej nálepky použijú. A namiesto toho, aby vy ste sem prichádzali so zákonmi, ako im uľahčiť život, vy sme prídete so zákonmi, ako ich ešte viacej zatlačiť do toho blata a do toho ťažkého stavu, v akom sa nachádzajú, a prídete si sem so zbraňou, ktorú potrebujete za 24 hodín mať schválenú, aby ste ich ešte dva alebo tri roky mohli všetkých naháňať. Toto považujem za absolútnu hanbu. Namiesto toho, a súhlasím s kolegami, aby ste sem prišli s tým, že jednoducho keď vás odfotí stroj, tak vám domov príde fotka s dátumom, s identifikáciou vášho auta a s vyrubenou pokutou a hotovo. A kto sa bude chcieť s vami súdiť, tak sa bude súdiť a kto nie, tak si to zaplatí, alebo to môžte vymáhať. Keby ste s týmto prišli, tak vám zatlieskam, ale vy tu prídete so skráteným legislatívnym konaním, aby ste mohli ešte viacej bičovať po chrbtoch tento zbedačený ľud. Naozaj sa môžte hanbiť, pán minister!
Belousovová, Anna, poslankyňa NR SR (2011-04-05):
Ja ho veľmi rada dokončím po hlasovaní.
Hrnčiar, Andrej, podpredseda NR SR (2017-12-07):
Jedna faktická poznámka, nech sa páči, pán poslanec Mazurek.
Vetrák, Milan, poslanec NR SR (2023-02-10):
Tak už funguje. Ďakujem pekne. Ja na základe alebo po súhlase na základe dohody troch poslaneckých klubov SaS, SME RODINA a OĽANO navrhujem, aby sme tlače 1392, 1413, sú to zákony, ktoré sa týkajú samosprávy, preložili na ďalšiu riadnu parlamentnú schôdzu, teda na marec.
Bugár, Béla, podpredseda NR SR (2019-06-26):
Pán poslanec Klus.
Glváč, Martin, podpredseda NR SR (2018-09-19):
Ďakujem. Ďalšia v rozprave, pani poslankyňa Antošová, nech sa páči.
Baránik, Alojz, poslanec NR SR (2019-06-20):
Ďakujem pekne. Ďakujem za reakcie. Pani kolegyňa Žitňanská, dúfam, že tá nejaká obava o tom, že ako naše rôzne návrhy dopadnú na Ústavnom súde, že to nie je nejaká infekcia, ktorá sa tu šíri. Lebo viem, že včera to bolo tunak veľmi rozšírené. Dúfam, že to nejak neprelietlo aj na vás. Jednoducho toto podávame, uvidíme, že čo Ústavný súd, ak vôbec bude návrh na Ústavný súd podaný, že ako sa k tomu postaví. To by sme riešili až potom. Tiež si myslím, tak ako obidvaja moji predrečníci, že zákon o tom, že niekto má stratiť občianstvo iného štátu, Slovenska, Slovenskej republiky, aj keď sa tu napríklad narodil, len preto, že získal občianstvo inej krajiny, že to je čisté zverstvo populistické a hlúposť. Ale pravda je tá, aj to, čo povedal kolega Dostál, že byť sudcom a byť v postavení sudcu je určité privilégium. A tí, ktorí sa tým trochu zaoberajú, tak vedia, že sudcovia majú obrovské privilégiá. Tak k tým privilégiám sa viažu aj nejaké záväzky a to, že my tu zákonom budeme požadovať, aby sa tie záväzky brali vážne, že aby sa neobchádzali, tak to si myslím, že musí nutne byť v poriadku tak či onak. To, že musíme sudcov vyzliecť z talára, tak povedané, keď sa takejto, takéhoto porušenia svojho záväzku dopustia, že to musíme urobiť zo zákona a že to nemôžeme nechať na disciplinárne senáty, bohužiaľ, to je realita. Pretože sudcovia si to tak zariadili, že sú pri všetkých týchto protiprávnych a neetických konaniach prakticky beztrestní.
Paška, Pavol, predseda NR SR (2013-05-29):
Dámy a páni, budeme pokračovať v rokovaní, pokračujeme v prvom čítaní o návrhu poslanca Národnej rady Slovenskej republiky Ivana Uhliarika na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z. a ktorým sa mení zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Poprosím pána navrhovateľa, aby ešte ukončil uvedenie svojho návrhu.
Dostál, Ondrej, poslanec NR SR (2017-09-13):
Pán poslanec Paška, ja som vám to hovoril, že aj keď vy to nepoviete priamo, tak zaskočia za vás vždycky tí fašisti. A áno, diletant, protislovenská kreatúra, protislovenská orientácia, falšovanie slovenskej histórie v podobe démonizácie prvej Slovenskej republiky a jej prezidenta Jozefa Tisa a jediné, čo pani poslankyňu Grausovú zaujíma, lebo súhlasí s vaším návrhom, súhlasí, že je treba odstrániť Ondreja Krajňáka, a jediné, čo ju zaujíma, aby sa tam nedostal niekto podobný ako Ondrej Krajňák, pretože podľa nej netreba falšovať históriu a netreba démonizovať slovenský štát. Teda ustanovizeň, ktorá má skúmať, kriticky hodnotiť a dokumentovať zločiny, ktoré boli spáchané fašistickým režimom slovenského štátu v období II. svetovej vojny a komunistickým režimom. Podľa nej samotné poslanie a zmysel existencie Ústavu pamäti národa je falšovanie histórie. Tak aspoň od toho by ste sa mohli dištancovať, a teda dúfam, že toto si vy nemyslíte, aj keď ako nie som si celkom istý, že nejaké, nejaké drobné zhody tam, tam nie sú, ale, ale teda určite budete mať záverečné slovo, tak, tak som veľmi zvedavý, či sa aj k tomuto vyjadríte. Ďakujem.
Sulík, Richard, predseda NR SR (2011-03-23):
Ďakujem. Vyhlasujem rozpravu za skončenú. Chce zaujať stanovisko navrhovateľ? Nech sa páči.
Laššáková, Jana, podpredsedníčka NR SR (2015-03-25):
Páni poslanci, pán poslanec si žiadal o svojom procedurálnom návrhu hlasovať. Prezentujme sa a budeme hlasovať. (Hlasovanie.) Prítomných 129 poslancov, za návrh 41, proti boli 2, zdržalo sa 83 poslancov, 3 poslanci nehlasovali. Konštatujem, že sme neschválili váš návrh, ale budem o tom pána predsedu informovať. Takže budeme pokračovať ďalej v prerušenom rokovaní hlasovaním. Prosím spravodajcu z ústavnoprávneho výboru poslanca Miroslava Kadúca, aby uviedol hlasovanie o bode 63 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa Obchodný zákonník (tlač 1439). Nech sa páči, pán spravodajca, uveďte hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa dopĺňajú niektoré zákony , tlač 1439.)
Sulík, Richard, predseda NR SR (2011-05-17):
Pán poslanec Gál chce reagovať, nech sa páči.
Goga, Pavol, poslanec NR SR (2016-06-15):
Ďakujem za slovo. Je dobré, že sa hovorí o kvalite vzdelávania, je to dobré, že sa hovorí o tom aj v takomto rozsahu, či už záporne alebo negatívne, ale treba v každom prípade o tom hovoriť. Ja sa chcem však len tak sám seba spýtať niekedy, že prečo sa hovorí o znižovaní kvality v školstve. Kto kedy meral znižovanie kvality vzdelávania v školstve? Ako pán Žarnay povedal, učitelia sú kvalitní, pracujú dennodenne, niekoľko hodín musia odsedieť za tou katedrou a snažia sa naozaj urobiť maximum pre to všetko, čo tým deťom chcú v školách dať. Avšak sa pýtam aj na tú druhú stránku veci. Akým spôsobom pristupujú žiaci k vzdelávaniu? Aké majú naši žiaci vzory? Ako pristupujú rodičia k vyučovaniu a správaniu svojich vlastných detí? Rodičia chcú len výsledky a ak nemajú výsledky, tak učiteľ je zlý. To si povedzme otvorene. To znamená, dobrý je ten, ktorý má jednotky, ktorý má dvojky a tak ďalej, a tak ďalej. Čiže aj tu treba hľadať príčiny možno, nechcem povedať zníženia kvality vzdelávania, ale aj akejsi nespokojnosti spoločnosti voči učiteľom. V každom prípade ale treba povedať aj to, že téma, akú tú kvalitu zmeráme, doteraz neviem. Hovorí sa o systémových zmenách. Chcem sa spýtať, požadujú sa systémové zmeny zo strany učiteľov, čo chceme zmeniť? Chceme zmeniť maturitné skúšky? Pýtam sa ako. Chceme zmeniť prijímacie pohovory? Pýtam sa ako. Chceme zmeniť vedenie pedagogickej dokumentácie? Pýtam sa ako. Nikto mi to nepovie. Stále sa len hovorí o tom, že škrtáme triedne knihy zľava doprava, sprava doľava a tak ďalej a tak ďalej, ale to predsa nie je systémová zmena. To sa dá urobiť veľmi, veľmi rýchlo a koniec koncov aj vláda prijala v minulosti isté opatrenie na zníženie pedagogickej dokumentácie, takže to treba len privítať. Ale treba sa zamerať aj na tú druhú stránku. To som naznačil, aj postavenie žiaka, respektíve akých máme žiakov, aby som to nepovedal vulgárne, aký máme materiál v tej škole. A tak ďalej a tak ďalej. Aj toto sú otázky, ktoré ku vzdelávaniu patria. Ďakujem.
Laššáková, Jana, podpredsedníčka NR SR (2013-12-05):
Pán poslanec, zaujmite miesto určené pre spravodajcov. Otváram rozpravu. Do rozpravy som dostala písomnú prihlášku od pána poslanca Galka. Nech sa páči, pán poslanec, máte slovo.
Kuffa, Štefan, poslanec NR SR (2013-06-04):
Ja chcem tiež podporiť návrh tohto zákona a myslím si, že kolega Dodo Hlina není jediným otcom, ktorého trápi práve možno tá reklama, ktorá beží cez mládežnícke a detské programy. Je to naozaj tak, ako to spomínal, je to podvod na divákovi a možno aj poslucháčovi. A tá manipulácia, vieme, jak ten reklamný svet a marketing koľkokrát na nás vplýva, aj keď si myslíme, že nie, či už sú to bilbordy alebo tie obrazové formy, ktoré máme, a zvukové, tak tie hlboko sa vštepujú do pamäti nás každého a veľakrát – tí, ktorí sú psychológovia a psychiatri – aj cez naše podvedomie do nášho vedomia. Bola tu mládež a naozaj tí, ktorí už odišli teraz, hej, ale toto je budúcnosť nášho národa. Naozaj neohlupujme našich mládežníkov a takisto tento národ. O príkladoch by som vedel rozprávať celé hodiny, možno aj dni, kde práve alkohol a alkoholizmus bol príčinou toho, že mnohé rodiny sa rozpadli. Ale alkohol a alkoholizmus je veľakrát príčinou aj toho, že veľakrát práve títo ľudia a už mladí ľudia v mladom veku, veľakrát sú to mladiství a strácajú strechu nad hlavou. Nie preto, že nemajú kde bývať, majú kde bývať, ale podľahli závislosti, závislosti od alkoholizmu a ten alkohol skutočne je tak silný a víťazí nad nimi. Mladý človek, možno v 15. roku alebo do tých 18 rokov, sedemnástich, v období puberty a adolescencie je päťkrátnásobne viac náchylný k návykovým látkam akýmkoľvek. A alkohol je takou ľahkou drogou. Naučíš sa veľmi ľahko piť, podceňuješ to, začínaš od piva alebo možno len začínaš návštevy v reštauráciách pri kokakole, postupne ideš k pivu, k alkoholu a nevieš sa zastaviť ani pri tvrdých drogách.
Hrnčiar, Andrej, podpredseda NR SR (2018-10-24):
Dobre. Pýtam sa, či chce zaujať niekto stanovisko. Spravodajca, nech sa páči.
Cmorej, Peter, poslanec NR SR (2022-03-24):
Teraz prejdeme k hlasovaniu o jedinom pozmeňujúcom návrhu podanom v rozprave. Pán predsedajúci, dajte, prosím, hlasovať o mojom pozmeňujúcom návrhu.
Pčolinský, Peter, podpredseda NR SR (2022-12-01):
Ďakujem. Pani poslankyňa, máte doplňujúcu otázku? Nech sa páči
Glváč, Martin, podpredseda NR SR (2017-02-09):
Chcete položiť doplňujúcu otázku? (Reakcia z pléna.) Nech sa páči.
M. Hort, podpredseda NR SR: (2008-09-11):
Vyhlasujem všeobecnú rozpravu za skončenú. A pýtam sa teraz, či pani spravodajkyňa alebo pani ministerka chcú využiť právo záverečného slova. Nech sa páči, pani spravodajkyňa.
Glváč, Martin, podpredseda NR SR (2019-09-10):
Ďakujem. S faktickou poznámkou nikto, končím možnosť prihlásiť sa a vyhlasujem rozpravu za skončenú. Pán navrhovateľ nechce zaujať stanovisko. Pán spravodajca, žiadam vás minimálne, keď by ste chceli mať záverečné slovo, aby ste oznámili termín hlasovania. (Reakcia spravodajcu.) Zajtra o 11.00 hod. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 1508, spoločná správa výborov má tlač 1508a. Nech sa páči, pán minister hospodárstva, uveďte návrh zákona.
Figeľ, Ján, podpredseda NR SR (2013-03-12):
Ďakujem pekne. Ďalším prihláseným do rozpravy v poradí je pán Gábor Gál za poslanecký klub MOST – HÍD. Nech sa páči.
Viskupič, Jozef, poslanec NR SR (2012-09-26):
Ďakujem. Ďakujem aj za konkrétny príklad, ktorý si uviedol z tvojho pôsobenia ako primátora v meste Martin v prvej časti tvojho príspevku. V druhej časti príspevku si však poukázal minimálne teda na veľmi závažný fakt, ktorý trápi legitímne zvolených poslancov, legitímne zvoleného generálneho prokurátora, doteraz nevymenovaného, a obrovskú časť verejnosti. Chcem upozorniť na to, že tak ako si spomínal v rozprave, bola obrovská miera nevôle s týmto faktom vyjadrená v protestoch. A podľa mojich informácií doteraz beží najdlhšie trvajúci protest na území Slovenskej republiky, mnohí ho poznajú pod názvom Okupovanie Generálnej prokuratúry. Ten stav aj celý vývoj, ktorý si pomenoval, od vzniku voľby, následných podaní na Ústavný súd až po nečinnosť prezidentského úradu a rozpor medzi exekutívnou a legislatívnou mocou a podobne je presne ten moment, ktorý pri predkladaní správy o Generálnej prokuratúre je asi jeden z najdôležitejších, na ktorý sa verejnosť pýta, kedy dohľad nad zákonnosťou v tejto krajine bude obsadený a bude do dôsledkov urobený tak, aby legitímne zvolený generálny prokurátor mohol zastávať svoj úrad. Ďakujem.
Hraško, Igor, poslanec NR SR (2015-05-26):
Ďakujem pekne. Výbor Národnej rady Slovenskej republiky pre verejnú správu a regionálny rozvoj ako gestorský výbor k návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov (tlač 1259), podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky. Národná rada Slovenskej republiky uznesením č. 1504 z 10.decembra 2014 pridelila návrh poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov (tlač 1259), na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Výbory Národnej rady Slovenskej republiky, ktorým bol návrh zákona pridelený, zaujali k nemu nasledovné stanoviská. Výbor Národnej rady Slovenskej republiky pre verejnú správu a regionálny rozvoj uznesením č. 217 z 20. januára 2015 s návrhom zákona súhlasil a odporučil ho Národnej rade Slovenskej republiky schváliť. Ústavnoprávny výbor Národnej rady Slovenskej republiky neprijal uznesenie, nakoľko návrh uznesenia nezískal súhlas nás polovičnej väčšiny prítomných poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 84 ods. 2 Ústavy Slovenskej republiky, z celkového počtu 12 poslancov tam bolo prítomných 9, pričom za návrh predneseného uznesenia hlasoval 1 poslanec, 2 poslanci hlasovali proti návrhu, 5 poslancov sa hlasovania zdržalo a 1 poslanec nehlasoval. Z uznesení výborov Národnej rady Slovenskej republiky uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať tak, že odporúča tieto návrhy schváliť. Gestorský výbor na základe stanovísk výborov vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon Slovenskej Národnej rady č. 372/1990 Zb. o priestupkoch v znení neskorších predpisov (tlač 1259) v znení schválených pozmeňujúcich a doplňujúcich návrhov uvedených v spoločnej správe a prednesených v rozprave schváliť. Ďakujem pekne, pani predsedajúca, otvorte rozpravu.
Bugár, Béla, podpredseda NR SR (2019-06-18):
Nech sa páči, prezentujme sa a hlasujme o tomto návrhu. (Hlasovanie.) Prítomných 140, za 79, proti 26, zdržalo sa 35 poslancov. Konštatujem, že návrh bol schválený. Teraz prosím pána poslanca Puciho, aby uviedol návrh uznesenia k návrhu štátneho záverečného účtu za rok 2018 (tlač 1493). (Hlasovanie o návrhu štátneho záverečného účtu Slovenskej republiky za rok 2018 , tlač 1493.)
Čepček, Martin, poslanec NR SR (2022-09-22):
Ďakujem pekne. Pán premiér, ja mám doplňujúcu otázku. Chcem sa spýtať, lebo odzneli informácie v médiách, že sa uvažuje o skrátení týždňa na vyučovanie od pondelku do štvrtku. Pripadá to do úvahy aspoň takýmto nejakým spôsobom to riešiť, alebo na druhej strane že či by neprospelo tým školám, keby sa tých škôl viacej obnovilo, zateplilo a tak ďalej, nejako pomohlo týmto spôsobom, alebo nejaké tepelné čerpadlá, alebo fotovoltické články, alebo niečo podobné? Tým pádom by asi aj tá redukcia tej spotreby klesla. Ďakujem.
Hufková, Eva, poslankyňa NR SR (2012-06-26):
Vážený pán predseda, vážené panie poslankyne, poslanci... (Prerušenie vystúpenia predsedajúcim.)
Jurinová, Erika, podpredsedníčka NR SR (2015-05-28):
Ďakujem pán poslanec. Na vaše vystúpenie je 20, sú všetky? 20 faktických poznámok. Všetci sa tam vidíte? Dvadsaťdva. 22 faktických poznámok. Uzatváram možnosť prihlásiť sa, pán poslanec Kaník, procedurál až potom po zaznení faktických. (Reakcie z pléna.) Po faktických, po faktických. (Reakcie z pléna.) Dajte, dajte faktickú, dajte faktickú poznámku. Dobre. (Reakcie z pléna.) Ešte, prosím vás, ešte raz dajte rolovanie. Páni poslanci pozerajte, či ste tam všetci prihlásení. (Ruch v sále.) Takže uzatváram. Tak, pán poslanec, povedzte. (Ruch v sále.) Bol procedurálny, bol prihlásený, nie, nie, nie (reakcie z pléna), nie, nie, nie, pán poslanec bol prvý, ono, teda ak to súvisí (reakcie z pléna), pán poslanec, povedzte to vo faktickej, naozaj nemalo by sa prerušovať, naozaj. (Reakcia z pléna.) Tak po. O tom sa môže, naozaj keď budeme žiadať ďalšieho diskutujúceho. Pán poslanec Viskupič. Prosím mikrofón pre pána poslanca Viskupiča.
Mezenská, Helena, poslankyňa NR SR (2015-11-12):
Ja síce nie som odborník na trestné právo, ale veľmi sa teším, že čoraz viac v parlamente rezonuje problematika a otázky spotrebiteľského práva, obzvlášť viac sa teším z toho, že tu rezonujú aj otázky spojené s hľadaním a schvaľovaním mechanizmov na posilnenie pozície finančného spotrebiteľa, hlavne spotrebiteľa, ktorý potrebuje dnes čeliť finančnej úžere. Som rada, že pán poslanec Madej predložil tento pozmeňujúci návrh, ale hlásim sa a podporujem aj tú myšlienku alebo ten návrh pána poslanca Lipšica prešetriť a prehodnotiť, nakoľko bude tento návrh vykonateľný, nakoľko poskytne skutočnú právnu ochranu poškodeným spotrebiteľom, aby naozaj v praxi nevyznel tento návrh ako formálny a ako marketingový ťah. Takže prihováram sa za to, aby bola preskúmaná a prehodnotená praktická prínosnosť a prospešnosť tohto návrhu zákona.
Valocký, Jozef, poslanec NR SR (2018-03-13):
Ďakujem pekne, ospravedlňujem sa. V prvom čítaní k vládnemu návrhu zákona, ktorým sa mení zák..., ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 858). Vážené kolegyne, kolegovia, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 858). Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 4. mája 2018 a gestorský výbor do 9. mája 2019. Pán predseda, otvorte rozpravu. Ďakujem.
Grendel, Gábor, podpredseda NR SR (2021-06-17):
Pán poslanec Robert Fico.
Baránik, Alojz, poslanec NR SR (2019-10-24):
Ďakujem pekne za slovo. Téma, ktorú preberáme, je naozaj zaujímavá aj z hľadiska ľudskoprávneho. Ide o to, že či naozaj mali pravdu tí, ktorí hovoria, ako to predkladajú verejnosti tu fašisti spolu s komunistami, že sa nesmie očkovať, alebo musí byť možnosť nechať detí zaočkovať, aj keď to ohrozuje zdravie tých detí, ktoré zaočkované sú, a teda tým pádom aj celej spoločnosti. Je to zaujímavá téma, je to niečo, o čom by sa dalo debatovať, samozrejme. Avšak nedá sa, pretože sme tu v situácii, kedy máme tu mafiánsky štát a príslušníka tej mafie máme za predsedajúceho tejto schôdze. Zaujímavá správa o Slovensku dnes vyšla... (Prerušenie vystúpenia predsedajúcim.)
M. Fronc, poslanec: (2009-02-05):
Druhá. Povedali ste, že ste mali odvahu. No, odvaha nič nevypovedá o tom, či to je dobré, alebo múdre. A posledné, čomu sa mi ani veriť nechcelo, keď ste povedali o návrhu tohto zákona, že návrh bol schválený, a tak je dobrý. Prosím vás, to ste nemysleli snáď vážne. Keď táto snemovňa prijme uznesenie, že dvakrát dva je päť, schváli ho, tak to bude dobré alebo rozumné? Ďakujem. (Potlesk.)
Zmajkovičová, Renáta, podpredsedníčka NR SR (2013-02-05):
Ďakujem, pán poslanec. S faktickými poznámkami traja poslanci. Uzatváram možnosť faktických poznámok. Pán poslanec Cicoň, nech sa páči.
Blanár, Juraj, podpredseda NR SR (2023-06-27):
Pán poslanec Kuriak s faktickou poznámkou.
Danko, Andrej, podpredseda NR SR (2024-10-23):
Faktická poznámka poslankyňa Nash. Dobre som to teraz povedal? Nash.
Grendel, Gábor, podpredseda NR SR (2022-10-04):
Dávam teraz možnosť prihlásiť sa do rozpravy ústne. Pán poslanec Miroslav Urban ako jediný. Končím možnosť ústne sa prihlásiť do rozpravy. Nech sa páči.
Gažovičová, Tina, poslankyňa NR SR (2024-02-01):
Ďakujem vám, pán poslanec Hlina. Ja celkom obdivujem vašu schopnosť aj do takejto ťažkej a pochmúrnej témy priniesť istý, isté odľahčenie aspoň v tých slovách, aj keď myslím, že máme spoločné porozumenie toho, že o akú závažnú vec tu ide. Vo mne veľmi zarezonovala veta, ktorú ste povedali ešte na začiatku, a povedali ste: „Vy páchate zločin a ja som svedkom a mal by som sa pokúsiť zabrániť páchaniu zločinu.“ A, áno, ako prísne vzaté, tento zákon možno nie je zločin v zmysle trestného, Trestného zákona a, ale vo svojej podstate je, a myslím si, že mnohí to tak cítime a myslím, že touto vetou ste mi aj veľmi jasne pomenovali, prečo sa často cítim tak nepríjemne, keď odtiaľto po večeroch odchádzam, lebo, áno, sme tu svedkami z prvej lavice, ako túto časť politickej reprezentácie za to, že veľmi tesne, dá sa povedať, vyhrali voľby, ale teda zložili koalíciu, ako absolútne ohýbajú princípy demokracie, princípy právneho štátu, princípy rokovacieho poriadku a de facto páchajú zločin v tom, že zabezpečujú beztrestnosť zločincom. Ako keby všetci verili, že tuto je nejaké nepísané pravidlo, že politici, keď sú pri moci, tak môžu všetko a na nich sa zákony nevzťahujú, čiže ich nemá nikto právo vyšetrovať, ich nemá nikto, nikto právo postaviť pred spravodlivosť a keď zrazu zacítili, že im to hrozí a naozaj im to väzenie niektorým začalo hroziť, tak teraz robia to... (Prerušenie vystúpenia časomerom.)
Laššáková, Jana, podpredsedníčka NR SR (2014-11-09):
S reakciou pán poslanec Lipšic.
Paška, Pavol, poslanec NR SR (2011-09-14):
Ďakujem pekne. Pán podpredseda vlády, po tomto vašom vystúpení mám obavy, že vašu vládu a pani premiérku, ak ju neodvoláte, čaká množstvo starostí. Pretože ak si túto vašu predstavu a kreslenie raja na zemi vypočuli a pozreli diváci satelitných televízií vo svete, začnú sa na Slovensko hrnúť milióny ľudí z potápajúcich sa ekonomík vyspelých západných krajín, pretože budú mať pocit, že nič lepšieho a múdrejšieho sa vymyslieť nedá. Viete, pán podpredseda vlády, na to, čo ste predviedli, treba buď nutnú dávku cynizmu, alebo nekompetentnosti a nevedomosti. Nuž ale, ak to tak bude, tak potom, a ak pani premiérka zostane na čele tejto vlády, tak možno bude môcť použiť konečne jednu múdru, racionálnu vetu, tuším to povedal Julo Satinský v Nečakaní na Godota v ´68., keď vás zvolá a povie: „Juj, veď sa nepomestíme!“ (Potlesk.)
Érsek, Arpád, poslanec NR SR (2013-05-14):
Ďakujem za slovo. Vážený pán minister, vážený pán kolega športovec, kvitujem všetko to, všetky tie peniaze, ktoré idú do športu. V krátkosti chcem teraz vystúpiť, len nakoľko je to prvé čítanie, nakoľko týka sa to našej mládeže, hlavne výstavby nejakých športových objektov, čo všetko kvitujem, nezabúdajme na to, odkiaľ vychádzame, školskú telesnú výchovu. My už v kluboch, pán Galis to dobre vie, nerobíme výber, ale robíme nábor. Idú nám deti vôbec nepripravené do športových klubov v tom smere, že nevedia, čo je to kotúľ, čo povedal pán kolega, nevedia niečo preskočiť, chytiť a tak ďalej. Takže veľmi zlá situácia je v školskej telesnej výchove a v oblasti, môžem povedať, aj športových pedagógov. Ďalšia vec, ktorá po tomto nasleduje, kam idú deti, keď skončia školskú výchovu, alebo ešte medzi tým. Idú do klubov. Je katastrofálny stav športových klubov na Slovensku. Tam si myslím, že tam sú najväčšie problémy, pretože nemajú hlavne tie malé športové kluby napr. úpolové športy a tak ďalej, nemajú plavárne, by som povedal, nemajú na prenájmy, nemajú z toho, aby žili. A všetko to rodičia platiť nemôžu. Tam, si myslím, treba sa sústrediť hlavne na ten klubizmus, aby sa oživil, aby tá športová súperivosť medzi klubmi existovala. A potom sa bude ľahšie vyberať športovcov smerom k reprezentácii. Povedal by som ešte pár slov . Nemôžeme dopustiť, aby šport bola záľuba bohatých ľudí. My hlavne tam čerpáme, kde sú talenty. To sú deti z ihrísk, tie ihriská už málokde existujú, alebo sú z vidieka deti, o ktorých vieme, že sú lepšie pohybovo nadané ako deti od počítačov, ako mestské deti. Čiže bol by som rád, keby tieto peniaze toto zohľadňovali, aby mal možnosť každý a hlavne tie talenty na tých športoviskách aby mali možnosť športovať. Preto apelujem na to, že existujú aj športoviská, ktoré sú v dezolátnych stavoch, školské športoviská, ktoré by sme mohli využívať, školské dvory, kde už neexistujú žiadne pľace, aby sme to nejakým spôsobom vedeli dať opraviť a v konečnom dôsledku aby sme nezabudli na to, že šport bez trénerov sa prevádzať nedá. Čiže treba myslieť na to, na honorár tých trénerov, ktorí budú za to odmeňovaní nejako popri zamestnaní. Väčšina je takých alebo robia aj bez honoráru. Ale v každom prípade treba na to myslieť, aby sme vedeli zaplatiť aj tých trénerov v tom smere, ktorí budú sa poobede v tých hodinách zaoberať našimi deťmi. A na záver by som povedal, je mi ľúto, že ste nepodporili dneska to vyhlásenie práve k zápaseniu, ktorý je olympijský zakladajúci šport. A myslím si, že bol by to dobrý signál tak pre našich zápasníkov, ako aj do sveta, lebo viacej parlamentov, som si to overil aj v Európe, aj amerických sa zapodieva touto situáciou, keď chcú vynechať zápasenie z olympijských hier. Je mi to ľúto, možno na budúce, ale myslím si, že to nebola absolútne politická vec, to bola vec, ktorá tu mohla rezonovať. Ďakujem pekne. V druhom čítaní, si myslím, poviem trošku viac. Ďakujem pekne.
Blanár, Juraj, podpredseda NR SR (2021-03-30):
Ďalší vo faktickej poznámke pán Eduard Kočiš, ale ešte predtým by som chcel, pani poslankyňa Marcinková, môžete ísť na svoje miesto a odtiaľ budete reagovať na faktické poznámky, nech sa páči. Pán poslanec, máte slovo.
Bugár, Béla, podpredseda NR SR (2019-05-15):
Ďakujem. Otváram všeobecnú rozpravu. Pýtam sa, či sa hlási niekto ústne, nakoľko nemám žiadnu písomnú prihlášku. Nie. Vyhlasujem rozpravu za skončenú. Predpokladám, že k neexistujúcej rozprave sa nechcete vyjadriť. Ďakujem veľmi pekne a prerušujem rokovanie o tomto bode programu. Budeme ďalej pokračovať prvým čítaním o návrhu poslancov Jany Kiššovej a Radoslava Pavelku na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1451. Znovu dávam slovo pani poslankyni Kiššovej. Nech sa páči. (Rokovanie o návrhu poslancov Národnej rady Slovenskej republiky Jany Kiššovej a Radoslava Pavelku na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1451.)
Baránik, Alojz, poslanec NR SR (2016-05-18):
Ďakujem. Pán kolega Gál, je pre nás veľmi frustrujúce, keď od vás ako člena vládnej koalície počujeme, že tí, ktorí sú, ktorí majú povinnosti v súvislosti so správou cudzieho majetku alebo iné zodpovednosti podľa Obchodného zákonníka alebo podľa trestného práva, že si neplnia svoje povinnosti beztrestne. Pripomínam, že toto je vaša zodpovednosť a že vo vašom vládnom programe nie je nič, čo by indikovalo, že s týmto reálne chcete niečo robiť. Buďte taký láskavý, neprenášajte vaše povinnosti na nás. Nič ste zároveň nepovedali takého, čo by tento návrh zákona akokoľvek označovalo za brániaci v tom, čo vy tvrdíte, že by sa malo urobiť. Naopak, mohlo by to veci len pomôcť.
Slafkovský, Alexander, poslanec NR SR (2010-08-10):
Ďakujem pekne. Nebudem pokračovať, len trocha v duchu ako môj kolega Beblavý pred chvíľkou hovoril, pretože to, čo predviedol pán kolega Paška, je presne na úrovni toho, čo tu predviedol zhruba pred štyrmi rokmi, keď chcel dať zapísať do análov Národnej rady iný text, ako bol schválený v Národnej rade. (Potlesk.)